Public procurement notice: Modification Of A Contract/Concession During Its Term
Published: 2020-10-02
Buyer: Helsingin kaupunki, Kasvatuksen ja koulutuksen toimiala, ICT-Hankinnat
Country: FI
Contract type: Services
Procedure: Restricted procedure
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on kehityksessä olevan kasvatuksen ja koulutuksen toimialan asioinnin tietojärjestelmän (ASTI-hanke) kehittämiseen ja ylläpitoon tarvittavat asiantuntijaresurssit.
Alkuperäiseltä sopimuskumppanilta on tarpeen hankkia lisäpalveluna lisää asiantuntijaresurssien henkilötyöpäiviä, joita käytetään hankintayksikön kehittämän asioinnin tietojärjestelmän kehittämis- ja ylläpitotöihin (ASTI-hanke). Muutoksen seurauksena hankintasopimuksen arvonlisäveroton kokonaisarvo nousee enintään 3 095 000 euroon. Muutoksella ei ole vaikutusta sopimusehtoihin tai palvelun luonteeseen.
Tarjouspyynnössä on hankinnan laajuudeksi arvioitu noin 1 300–1 500 henkilötyöpäivää (=sitoumukseton arvio). Lisäksi hankintaan on sisältynyt optiomahdollisuus lisähankinnoista, jonka laajuudeksi on arvioitu noin 500–1 000 henkilötyöpäivää (=sitoumukseton arvio). Tämän perusteella hankinnan arvonlisäverottomaksi arvoksi arvioitiin enintään 2 100 000 EUR.
Resurssivuokraperiaatteella toteutettavassa ketterässä kehityksessä asiantuntijat toimivat tilaajan ohjauksen alaisuudessa ja suorittavat tilaajan määräämiä tehtäviä. Ohjelmistokehityksen lopputulokset määräytyvät tilaajan työnohjauksen, asiantuntijaresurssien tehokkuuden ja yhdessä työskentelevien asiantuntijoiden yhteistyön perusteella. Tästä syystä on erittäin haasteellista yksityiskohtaisesti ja sitovasti arvioida, kuinka paljon henkilötyöpäiviä tullaan käyttämään yksittäisten tehtävien tai tehtäväkokonaisuuksien toteuttamiseen.
Parhaan lopputuloksen varmistamiseksi asiantuntijoiden tulisi pysyä samoina projektitoteutuksen ajan, jolloin vältytään mahdollisilta vanhan ja uuden ohjelmistokoodin yhteensopimattomuudesta seuraavilta ongelmilta.
Muutoksen seurauksena ASTI-hankkeen alaisiin projekteihin kiinnitetyt asiantuntijat jatkavat työskentelyä keskeneräisten projektien parissa. Muutoksella varmistetaan jo käynnistetyn ja hyvin etenevän ohjelmistokehitystyön jatkuvuus, asiantuntijatyön tuloksena syntyvien asioinnin tietojärjestelmän toiminnallisuuksien ja ohjelmistokoodin yhdenmukaisuus ja toimivuus sekä projektien alaisen työn huolellinen ja kokonaisvaltainen dokumentointi yhdenmukaisella tavalla jatkokehitystä ja ylläpitoa varten.
Asiantuntijaresurssien vaihtaminen tässä vaiheessa kehitystyötä tarkoittaisi jo tehdyn ja keskeneräisen ohjelmistokehitystyön huolellista dokumentointia sekä vaatisi sen, että nykyiset ohjelmistokehitystyötä suorittavat asiantuntijat perehdyttäisivät korvaavat asiantuntijat jatkamaan projektien sisäistä keskeneräistä ohjelmistokehitystyötä. Tämä tarkoittaisi projektikohtaisten kehitystiimien rakentamista uudelleen sekä tilannetta, jossa tilaaja joutuu maksamaan samaan aikaan sekä nykyisistä että korvaavista asiantuntijoista, josta aiheutuisi merkittäviä lisäkustannuksia.
Näin ollen sopimuskumppanin vaihtaminen tässä vaiheessa tarkoittaisi hankintayksikölle huomattavaa taloudellisten kustannusten päällekkäisyyttä ja aiheuttaisi merkittävää haittaa ASTI-hankkeen aikataululle, ohjelmistokehityksen jatkuvuudelle sekä palvelun tuloksena syntyvän ohjelmistokoodin yhdenmukaisuudelle ja toimivuudelle.


Winner: Codemen Oy